# Abertzaleen Batasuna

### De Viquipèdia

Abertzaleen Batasuna és un partit polític nacionalista del País Basc francès o Iparralde. El seu objectiu estratègic és el reconeixement del País Basc (actualment separat entre dos estats, Espanya i França) al si d'una Europa fonamentada sobre una federació de pobles i no pas Estats-Nacions. D’antuvi i sense deixar de banda el seu principal objectiu estratègic, ha treballat per a obtenir un primer reconeixement institucional d’Iparralde, com la creació d’un Departament Basc , a les zones de majoria basca dels Pirineus Atlàntics. Es tracta d’un partit d’esquerra que ha aconseguit col•locar un cert nombre de regidors a municipis d’Iparralde. Ha estat acusat de ser ambigu en la condemna a la violència d’ETA i Iparretarrak, contràriament a l’EAJ-PNB o Eusko Alkartasuna. La seva posició és "no-condemna i no-suport", però han fet una petició de treva a ETA (que es va fer efectiva el 22 de març de 2006).

Un terç dels seus membres, partidaris d’un lligam més fort amb el País basc del Sud se’n separà el 2001 per a formar la branca nord de Batasuna, no prohibida a França.

El diari d’opinió més proper és Enbata.

Obtingut de "http://ca.wikipedia.org../../../a/b/e/Abertzaleen_Batasuna_debe.html"

Categoria: Partits polítics del País Basc

##### Views

- Article
- Discussió
- Revisió actual

##### Cerca

##### En altres llengües

- English
- Español
- Euskara
- Français